Public procurement notice: Contract Notice
Published: 2017-03-09
Buyer: Istekki oy
Country: FI
Region: MANNER-SUOMI
Contract type: Services
Procedure: Open procedure
CPV classification: 72000000 | 72212100: Industry specific software programming services | 79421000 | 79421200
Estimated value: 4300000 EUR
Submission deadline: 2017-04-10
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Istekki pyytää tarjouksianne tämän tarjouspyynnön ja sen liitteiden mukaisesti ICT-asiantuntija- ja konsultointipalveluista. Tämän kilpailutuksen perusteella laaditaan palveluiden toimittamisesta puitesopimus, jonka perusteella toimitetaan Puitesopimuksen mukaisia palveluita Istekille.
Istekillä on tarpeita hankkia ICT–asiantuntija- ja konsultointipalvelut, jotka liittyvät sovellusten ja tietojärjestelmien tekniseen ja toiminnalliseen suunnitteluun, kehittämiseen ja toteutukseen. Hankittavat palvelut on jaettu eri sisältöisiin palvelualueisiin. Palvelut voivat kohdistua mää-rämittaisiin projekteihin ja toistaiseksi jatkuvaan palvelutarpeeseen.
Palvelut kohdistuvat sekä Istekin omiin että Istekin Loppuasiakkaiden sovelluksiin ja tietojär-jestelmiin. Kaikissa tilanteissa Asiakkaana ja Tilaajan toimii Istekki.
Määrittely- ja suunnittelupalvelut ovat tietojärjestelmien teknisen ja toiminnallisen määrittelyn ja suunnittelun tehtäviin liittyvää asiantuntijatyötä ICT-kehitysprojekteissa. Asiakkaan määrittely- ja suunnittelupalveluiden työtehtäviin kuuluvat kliinisen laboratoriotoiminnan tietojärjestelmien, sekä muiden teknisten ratkaisujen ja arkkitehtuurien kokonaismäärittelyt, sekä arkkitehtuurisuunnittelu. Osa-alueen palveluihin kuuluu mm. nykytilan kartoitus, esiselvitys, toiminnallinen määritys sekä arkkitehtuuritasoinen määrittely. Hankittava asiantuntijapalvelu voi olla projektiluonteista tai jatkuvaa palvelua.
Määrittely- ja suunnitelupalveluiden asiantuntijoita voidaan hyödyntää myös muissa asiakkaan sovelluskehitykseen ja järjestelmien käyttöönottoon, tietokantoihin sekä integraatioiden ja liityntöjen toteutukseen liittyvissä määrittely- ja suunnittelutöissä, sekä muihin tietojärjestelmäkokonaisuuden kehittämiseen sekä käyttöönottoon liittyvissä palvelualueen asiantuntijatöissä. Määrittely- ja suunnittelupalveluiden asiantuntijoita voidaan hyödyntää myös tietoteknisten hankintojen toteuttamisen suunnittelussa.
Määrittely- ja suunnittelupalveluiden työtehtävät liittyvät sekä valmisohjelmistoihin että osittain tai kokonaan räätälöitäviin sovelluksiin ja ympäristöihin. Osa tietojärjestelmistä toteutetaan palvelukeskeisen arkkitehtuurin mukaisesti.
Sovelluskehityspalvelut ovat asiantuntijatöitä liittyen sovellusten ja järjestelmien tai niiden osien ominaisuuksien ja toiminnallisuuksien kehittämiseen ja ylläpitoon. Asiakkaan sovelluspalveluiden työt kohdistuvat lähinnä olemassa olevien kliinisen laboratoriotoiminnan tietojärjestelmien kehittämiseen, tietojärjestelmäkokonaisuuteen kuuluvien uusien sovelluskomponenttien tai järjestelmien vaatiman ohjelmoinnin toteuttamiseen tai valmisratkaisujen räätälöintiin. Tehtäviin kuuluvat myös yksittäisten sovellusten tai ohjelmistokomponenttien, sekä mobiiliratkaisujen suunnittelu, toteuttaminen ja tuottaminen, sekä asiaankuuluvan dokumentaation tuottaminen.
Sovelluskehityspalveluiden asiantuntijoiden tavoitteena on tuottaa toiminnallisen ja teknisen määrittelyn mukaisia, käyttökohteeseensa soveltuvia sekä tarkoituksenmukaisesti toimivia sovelluksia tai niiden osia. Sovelluskehityspalveluiden asiantuntijoita voidaan hyödyntää myös muissa asiakkaan sovellusten tai järjestelmien määrittely-, suunnittelu- ja kehitystöissä, järjestelmien käyttöönottoon liittyvissä töissä, tietokantoihin liittyvissä kehitystöissä, järjestelmien asennuksissa sekä integraatioiden ja liityntöjen toteutuksessa.
Yleiset sovelluskehityspalvelut ovat asiantuntijatöitä liittyen sovellusten ja järjestelmien, tai niiden osien ominaisuuksien ja toiminnallisuuksien kehittämiseen ja ylläpitoon. Asiakkaan yleisten sovelluspalveluiden työt kohdistuvat lähinnä uusien tai olemassa olevien sovellusten, järjestelmien tai mobiiliapplikaatioiden vaatiman ohjelmoinnin toteuttamiseen tai valmisratkaisujen räätälöintiin. Tehtäviin kuuluvat myös yksittäisten sovellusten tai ohjelmistokomponenttien suunnittelu, toteuttaminen ja tuottaminen, sekä asiaankuuluvan dokumentaation tuottaminen.
Yleisten sovellukehityspalveluiden asiantuntijoiden tavoitteena on tuottaa toiminnallisen ja teknisen määrittelyn mukaisia käyttökohteeseensa soveltuvia virheettömiä sovelluksia tai niiden osia. Yleisten sovelluskehityspalveluiden asiantuntijoita voidaan hyödyntää myös sovellusten tai järjestelmien käyttöönotossa sekä integraatioiden toteutuksessa, sekä muissa tietojärjestelmien ja sovellusten kehittämiseen liittyvissä määrittely-, suunnittelu- ja kehitystöissä.
Integrointi- ja liityntäpalveluiden asiantuntijat vastaavat tietojärjestelmäkokonaisuuteen liittyvien heterogeenisten ratkaisujen (esim. käyttöjärjestelmät, käyttöliittymät, palvelimet, eri tekniikoilla tehdyt sovellukset, analysaattorit, middleware ohjelmistot) liittämisestä toisiinsa niiden yhteentoimivuuden varmistamiseksi. Integrointitasoja ovat mm. toiminnallinen taso, tieto- ja sovellusarkkitehtuuritaso, sekä tekninen arkkitehtuuritaso. Integraatiotilanteissa ratkaistavia asioita ovat mm. järjestelmien toiminnallinen viitemalli, semantiikka, toiminnalliset liittymät, sovellusinfrastruktuuri, tekninen infrastruktuuri sekä tekniset liittymät.
Asiakkaan integraatio- ja liityntäpalveluiden työt kohdistuvat lähinnä olemassa olevien sekä käyttöönotettavien laboratoriotoiminnassa hyödynnettävien komponenttien välisten liittymien kehittämiseen, sekä laboratorion analysaattoriliityntöjen toteuttamiseen. Tehtäviin kuuluvat myös integraatioiden suunnittelun, toteuttamisen ja tuottamisen lisäksi myös asiaankuuluvan dokumentaation tuottaminen. Integraatio- ja liityntäpalveluiden asiantuntijoita voidaan hyödyntää myös muissa sovellusten tai järjestelmien käyttöönotoissa sekä integraatioiden toteutuksessa.
Projektinhallintapalvelut liittyvät Asiakkaan ICT-projektien hallintaan ja läpivientiin eritasoisten asiantuntijatöiden muodossa. Esimerkkinä ketterillä menetelmillä toteutettavat tietojärjestelmäkehitysprojektit tai järjestelmien käyttöönottoprojektit. Projektinhallinnan tehtävät keskittyvät projektien suunnitteluun, toteutukseen ja valvontaan, sekä mahdollisesti muihin projekteihin liittyviin hallinnollisiin töihin.
Projektinhallinnan palveluilla tarkoitetaan projektin aikataulujen, resurssien ja budjetoinnin suunnittelua ja toteutuksen ohjauksen vastuullisia tehtäviä, sekä projektien dokumentoinnin, raportoinnin ja riskienhallinnan tehtäviä. Projekti voi olla joko kokonaisen projektin kokonaishallintaa, osatoteutusten projektinhallintaa tai ketterien kehitysprojektien hallintaa (esim. scrum masterina toimiminen). Projektinhallinnan asiantuntija vastaa myös aikataulutuksesta, seurannasta sekä hankkeen läpiviennin määrittelynmukaisesta onnistumisesta. Projektinhallinnan vastuulla on huolehtia projektien resursoinnista ja kannattavuuden seurannasta sekä projektiryhmän sisäisen viestinnän sujuvuudesta. Projektinhallintapalveluiden asiantuntijoita voidaan hyödyntää myös muissa asiakkaan projektien hallintaan liittyvissä töissä.


Award value: 4300000